मानस की कविताएं हिंसा के शिकार मनुष्य की पीड़ा को व्यक्त करती है। वह अपने आसपास के संवेदन जगत की यात्राएं करते हुए चिड़िया,पेड़,हवा, बच्चों का खेलना, शब्दों का बचना, उनके अर्थों का बचा रहना, हवा में सुवास का बचना, रास्तों की धूल,मनुष्य को अपने होने की सुवास का बचना, ऐसे बहुत बिम्ब है मानस की कविताओं में! यदि कविता शब्दों का कहीं न कहीं शब्दों में अर्थों का आविष्कार है और जीवन की छोटी-छोटी प्रक्रियाओं में सुकून खोजना है, तो इन कविताओं से गुजरते हुए पाठक अपने संवेदन जगत को झंकृत कर सकता है। वह अपने को और अपने आपसास को बचाये रखने की जोखिम ले सकता है।